open-index/open-wikipedia-markdown huggingface dataset:
Killer Aspect

**Killer Aspect** on suomalainen rockyhtye, joka perustettiin Helsingissä vuonna 2004.

## Historia
Killer-yhtyeessä soittaneet basisti Timo Huhtala ja rumpali Teijo Jämsä sekä yhtyeissä The Winyls ja Personal Aspect kitaraa soittanut Samuli Relander perustivat Killer Aspectin alun perin nimellä Cabincrew vuonna 2004. Kun ilmeni, että toinen yhtye käyttää jo nimeä Cabin Crew, nimi vaihdettiin Killer Aspectiksi, joka juontui jäsenten entisten yhtyeiden, Killer ja Personal Aspect, nimistä.

Myöhemmin mukaan liittyivät laulaja Max Paananen ja kosketinsoittaja Jukka Backlund, joka kuitenkin jätti yhtyeen vuonna 2006 liittyäkseen Sunrise Avenuehun. Vuonna 2007 mukaan liittyi kitaristi Valeri Drobych, ja vielä saman vuoden joulukuussa kuultiin radiossa yhtyeen debyyttisingle *TV*, joka nousi pian YleX:n listaykköseksi. Seuraavana vuonna julkaistu single *Bloodshot* ylsi vuoden hittilistan viidenneksi, ja sitä seurasi yhtyeen debyyttialbumi *[[How Does It Work]]*, joka julkaistiin huhtikuussa 2008. Saman vuoden lopulla yhtyeen jättäneen Huhtalan paikalle basistiksi tuli Jaakko Pulkki.

## Jäsenet
* Max Paananen (laulu)
* Samuli Relander (kitara)
* Valeri Drobych (kitara)
* Teijo Jämsä (rummut)
* Jaakko Pulkki (basso)

### Entiset jäsenet
* Jukka Backlund (kosketinsoitin)
* Timo Huhtala (basso)

## Diskografia
### Albumit
* *[[How Does It Work]]* (2008)
* *[[Brand New Start]]* (2013)

### Singlet
* *TV* (2007)
* *Bloodshot* (2008)

## Lähteet

## Aiheesta muualla
*
Painstream

**Painstream** on suomalainen hardcore punk -yhtye, joka perustettiin Turussa vuonna 2000.

## Jäsenet
* Janne – laulu
* Julius – kitarat
* Teppo – rummut
* Raino – basso, Hammond-urut

## Diskografia
* *Painstream* (2002)
* *Turku Hardcore* (2003)
* *À bas les tyrans!* (2004)

## Lähteet
Syven

**Syven** on suomalainen ambient-, neofolk- ja metallimusiikkia yhdistelevä yhtye, joka perustettiin Riihimäellä vuonna 2007. Yhtyeeseen kuuluvat multi-instrumentalisti Aslak Tolonen ja laulaja Andy Koski-Semmens.

## Diskografia
### Albumit
* *[[Aikaintaite]]* (2011)
* *[[Corpus Christi (albumi)|Corpus Christi]]* (2012)

### Kokoelmat
* *[[Whom the Moon a Nightsong Sings]]* (2010)

### Demot
* *Promo 2010* (2010)

## Aiheesta muualla
* Virallinen sivusto
Wyrd (yhtye)

**Wyrd** on suomalainen black metal -yhtye. Alun perin Hellkult-nimellä perustetun yhtyeen perustivat Azaghal-yhtyeen Narqath (Tomi Kalliola) ja rumpali Kalma (Ville Pallonen) Hyvinkäällä vuonna 1997. Nykyään Kalman paikalla rumpalina toimii JL Nokturnal (Jani Loikas). Kappaleiden sanoitukset käsittelevät vanhaa kansanperinnettä ja pohjoismaalaista mytologiaa. Yhtyeen nimi on muinaisenglantia ja on suomeksi 'kohtalo'.

## Diskografia
### Studioalbumit
* *[[Heathen (Wyrdin albumi)|Heathen]]* (2001)
* *[[Huldrafolk]]* (2002)
* *[[Vargtimmen Pt. 1: The Inmost Night]]* (2003)
* *[[Vargtimmen Pt. 2: Ominous Insomnia]]* (2004)
* *[[Rota (albumi)|Rota]]* (2005)
* *[[The Ghost Album]]* (2006)
* *[[Kammen]]* (2007)
* *[[Kalivägi]]* (2009)
* *[[Death of the Sun]]* (2016)
* *[[Vargtimmen pt. 1]]* (2019)

### Muut
* *Unchained Heathen Wrath* (demo, 2000)
* *Songs of the Northern Gale* (demo, 2000)
* *Of Revenge and Bloodstained Swords* (demo, 2001)
* *Wrath & Revenge* (kokoelma, 2003)
* *Tuonela* (EP, 2006)
* *Wyrd / Häive / Kehrä* (split, 2007)

## Lähteet

## Aiheesta muualla
* Virallinen sivusto
Burning Point

**Burning Point** on suomalainen heavy metal -yhtye, joka perustettiin Oulussa syksyllä 1999.

## Historia
Yhtye allekirjoitti alkutaipaleellaan neljän levyn sopimuksen saksalaisen levy-yhtiön Limb Musicin kanssa. Debyyttilevy *Salvation by Fire* (2001) ja *Feeding The Flames* (2003) saivat positiivisen vastaanoton. Yhtyeelle tuli levy-yhtiön kanssa ongelmia, joita jouduttiin selvittämään oikeudessa. Yhtye päätyi vaihtamaan levy-yhtiötä. Uudeksi kumppaniksi löytyi Metal Heaven, ja yhtye teki uuden kolmen levyn sopimuksen. *Burned Down The Enemy* ilmestyi tammikuussa 2007. 

Basisti Tony Kansanoja siirtyi soittamaan Catameniaan, ja hänen tilalleen tuli Jukka ”Hesus” Jokikokko. Toiseksi kitaristiksi Jukka Kyrön tilalle tuli Pekka ”Kurt” Kolivuori.  Vuonna 2014 yhtyeessä tapahtui lisää miehistönvaihdoksia. Uudeksi laulajaksi tuli Battle Beastistä vokalisti Nitte Valo, kun yhtyeessä 15 vuotta kitaristivokalistina toiminut Pete Ahonen siirtyi ainoastaan kitaran soittamiseen. Samalla aiemmin keikkasoittajana toiminut kosketinsoittaja Jarkko Väisänen liittyi yhtyeen viralliseksi jäseneksi. 

Huhtikuussa 2019 yhtye ilmoitti uudesta laulajasta, Luca Sturniolosta.  Vuonna 2020 Matti Halonen korvasi yhtyeestä lähteneen Jarkko Väisäsen kosketinsoittajana. Joulukuussa 2022 yhtye ilmoitti, että uudeksi solistiksi on valittu Niko Rauhala.

## Jäsenet
* Niko Rauhala – laulu
* Pete Ahonen – kitarat
* Pekka Kolivuori – kitarat
* Jarkko Poussu – basso
* Tuomas Jaatinen – rummut
* Matti Halonen – koskettimet

### Entiset jäsenet
*Nitte Valo – laulu
*Jukka Jokikokko – basso
* Pasi Hiltula – koskettimet
* Jukka Kyrö – kitara
* Toni Kansanoja – basso
* Jari Kaiponen – rummut
* Jussi Ontero – rummut
* Sami Nyman – basso
* Jarkko Väisänen – koskettimet
* Luca Sturniolo – laulu

## Diskografia
### Albumit
* *Salvation by Fire* (2001)
* *Feeding the Flames* (2003)
* *Burned Down the Enemy* (2006)
* *Empyre* (2009)
* *The Ignitor* (2012)
* *Burning Point* (2015)
* *The Blaze* (2016)
* *Arsonist of the Soul* (2021)

### Singlet
* "To Hell and Back" (2004)

## Lähteet

## Aiheesta muualla
* Virallinen sivusto﻿﻿ ﻿
Dolorian

**Dolorian** on suomalainen doom metal -yhtye, joka perustettiin Oulussa vuonna 1997. Yhtyeeseen kuuluvat perustajajäsenet Anti Ittna Haapapuro (laulu, sähkökitara) ja Ari Kukkohovi (basso, rummut, sähkökitara) sekä vuonna 1998 yhtyeeseen liittynyt Jussi Ontero (kosketinsoitin).

## Jäsenet
* Anti Ittna Haapapuro – laulu, kitara (1997–)
* Ari Kukkohovi – rummut, kitara, bassokitara (1997–)
* Jussi Ontero – kosketinsoitin (1997–)

### Entiset jäsenet
* Heidi Riihinen – kosketinsoitin (1997)

## Diskografia
* 
* 
* 

### Split-albumit
* 

## Aiheesta muualla
* Virallinen sivusto
Koripallon maailmanmestaruuskilpailut 1954

**Vuoden [[1954]] [[koripallon maailmanmestaruuskilpailut]]** järjestettiin Brasiliassa, 22. lokakuuta–5. marraskuuta 1954. Kisat olivat järjestyksessään toiset. Turnauksen voitti Yhdysvallat, jonka joukkue oli koottu Caterpillarin työntekijöistä.

Monet Itä-Euroopan maat boikotoivat kisoja, kun Brasilian viranomaiset eivät suostuneet antamaan viisumia neuvostoliittolaisille pelaajille. Mukana olikin ainoastaan kaksi eurooppalaista joukkuetta. Turnaus piti aluksi järjestää Sao Paolossa, mutta myrskyvahinkojen takia kisat järjestettiinkin Rio de Janeirossa.

## Areenat

## Osallistuneet joukkueet

## Tulokset
### Alkulohkot
#### Lohko A

#### Lohko B

#### Lohko C

#### Lohko D

### Jatkolohko (sijat 9–12)

### Loppusarja (sijat 1–8)

## Lähteet

## Aiheesta muualla
*FIBA:n tulosarkisto
Bernhard Kristfrid Sarlin

**Bernhard Kristfrid Sarlin** (13. huhtikuuta 1828 Viitasaari – 8. marraskuuta 1906 Mikkeli) oli suomalainen pappi ja pyhäkoulutoiminnan kehittäjä.     

Sarlinin vanhemmat olivat kanttori Henrik Sarlin ja Lovisa Schöneman. Hänet vihittiin papiksi 1850. Vuonna 1860 hän tuli Tuusniemen pitäjänapulaiseksi ja 1871 seurakunnan ensimmäiseksi kirkkoherraksi, 1875 hänestä tuli Valkealan ja 1891 Mikkelin kirkkoherra. Jo kouluaikana Kuopiossa Sarlin kiinnostui opettajansa Julius Immanuel Berghin ansiosta pyhäkoulutyöstä. Tuusniemellä hän piti pyhäkoulunopettajien valmistuskokouksia, joiden pohjalta hän julkaisi 1875 teoksen *Kateketiki: s.o. kristillisiä opetus- ja kasvatusohjeita lasten opettajille kansa- ja pyhäkouluissa sekä kodissa : valistuneimpain kateketain mukaan*, joka oli lajissaan ensimmäinen suomeksi laadittu.  Sarlin oli Suomen Pyhäkouluyhdistyksen perustajajäseniä 1888 ja toimi kirkolliskokousedustajana vuosina 1886 ja 1893, samoin kuin virsikirja- ja katekismustoimikuntien jäsenenä. Hän suomensi mukaellen joitakin ruotsalaisen pietististis-evankelisen suunnan edustajan Carl Olof Roseniuksen teoksia, kuten *Elämän leipää hengellisesti nälkäisille eli raamatullisia tutkistelemuksia kaikille vuoden päiville, koottuja tekijän kirjoituksista* (1887).

Sarlinin ensimmäinen puoliso vuodesta 1851 oli Amanda Kristina Roschier (k. 1868) ja toinen vuodesta 1869 Klara Fredrika Roschier (k. 1902). Tilanomistaja, vapaa-ajattelija ja toimittaja Alfred Bernhard Sarlin, laulunopettaja Anna Sarlin, lehtori, kirjailija ja suomentaja Aron Josef Sarlin sekä horrossaarnaja Helena Konttisen elämäkerran kirjoittaja rovasti Karl Kristfrid Sarlin olivat Sarlinin lapsia ensimmäisestä avioliitosta. Sarlinin veli oli Viitasaaren lukkari ja  Lepolan vanhuksen nimellä tunnettu kristillinen ja yhteiskunnallinen kirjailija Konstantin Sarlin.

## Lähteet
Raappana (täsmennyssivu)

**Raappana** on suomalainen sukunimi, joka on muun muassa seuraavilla henkilöillä:

* Erkki Raappana (1893–1962), kenraalimajuri 
* Jani Raappana (k. 2010), dokumenttielokuvassa *[[Reindeerspotting – pako Joulumaasta]]* esiintynyt narkomaani
* Juho Raappana (1869–1923), asianajaja ja päätoimittaja
* Janne Raappana (s. 1977), laulaja, Taikakuu-yhtyeen laulusolisti
* Pasi Raappana (1953–2000), laulaja, Pasi & Mysiini -yhtyeen laulusolisti
* Sakari Raappana (s. 1966), säveltäjä

## Raappana taiteilijanimenä
* Raappana (oik. *Janne Pöyhönen*), suomalainen reggae-artisti

## Nimen muita merkityksiä
* Ryhmä Raappana, Erkki Raappanan komentama erikoisosasto Ilomantsin taistelussa
Emil Sivori

**Johan Emil Sivori** (26. kesäkuuta 1864 Nurmijärvi – 9. huhtikuuta 1929 Viipuri) oli suomalainen urkuri, musiikinopettaja, kuoronjohtaja ja kansansävelmien kerääjä.

## Henkilöhistoria
Sivorin vanhemmat olivat kanttori-urkuri Johan Jakob Sivori (alk. Syrenius) ja Ida Aurora Forsström. Hänen ensimmäinen puolisonsa 1893–1903 oli Mary Muscat (er.) ja toinen vuodesta 1924 Hellin Hartikainen. Sivori valmistui Turun lukkari- ja urkurikoulusta 1886 ja tuli valituksi seuraavana vuonna Viipurin kaupunki- ja maaseurakunnan urkuriksi. Lopulta hän toimi Viipurin tuomiokirkon urkurina ja samalla 1900–1929 Viipurin klassillisen lyseon ja 1912–1929 suomalaisen lyseon laulunopettajana. Sivori opiskeli Leipzigin konservatoriossa 1890–1893 ja perusti viimeksi mainittuna vuonna Viipuriin lukkari- ja urkurikoulun, josta muodostui 1910 Viipurin kirkkomusiikkiopisto. Hän toimi opiston johtajana kuolemaansa saakka. Opiston yhteyteen perustettiin 1921 myös erillinen Nuorison musiikkiopisto. Sivori perusti Kansalliskuoron, Väinölän kuoron ja naiskuoro Kansanlaulun, joita johti menestyksellisesti. Hän toimi myös monien soitto- ja laulujuhlien johtajana ja tuomarina ja toimitti suomalaisen ja ruotsalaisen messukirjan. Hän sai kolme Kansanvalistusseuran kunniamerkkiä, ja Director musices -arvonimi hänelle myönnettiin 1917. Sivori keräsi ahkerasti varsinkin savolaisia ja karjalaisia kansansävelmiä; kaikkiaan hän merkitsi muistiin yli 2000 sävelmää.

## Taiteellinen tuotanto
Sivorin tunnetuin sävellys lienee näytelmämusiikki *Salmin tyttö* Juhani Sjöströmin tekstiin, mutta hän myös sävelsi ja sovitti suuren joukon kuoro- ja kansanlauluja, joita julkaistiin kokoelmissa *Mäntyharjun kansanlauluja*, *Nuottikota* ja *Kantelevihko* sekä Kansanvalistusseuran julkaisuissa.

## Lähteet
* 
* 

### Viitteet

## Aiheesta muualla
* Emil Sivorin merkitys kansanlaulujemme kerääjänä, Helsingin Sanomat Viikkoliite, 07.05.1933, nro 19, s. 1, Kansalliskirjaston digitaaliset aineistot
Johan Stiernstedt

**Johan Stiernstedt** ['šäːrnstet] (Thesleff) (1. marraskuuta 1653 Viipuri – 7. helmikuuta 1722 Turku) oli suomalainen maaherra, joka aateloitiin ja korotettiin vapaaherraksi.

Stiernstedtin vanhemmat olivat hovioikeuden asessori Peter Thesleff ja Katarina Schmedeman. Hän tuli Turun hovioikeuden auskultantiksi 1670, palveli sitten hovioikeudessa sekä tuomarin ja muissa viroissa, kunnes Thesleffistä tuli ensin Narvan lääninsihteeri vuonna 1694 ja sen jälkeen Narvan pormestari 1699. Stiernstedt-nimen Thesleff sai, kun hänet aateloitiin vuonna 1697. Vuodesta 1703 alkaen Stiernstedt toimi Etelä-Suomen laamannina. Hän hoiti useaan eri otteeseen Turun ja Porin läänin sekä Pohjanmaan läänin maaherran virkaa, kunnes pakeni Ruotsiin Isonvihan tieltä. Vuonna 1716 Stiernstedtistä tuli Turun ja Porin läänin vakinainen maaherra, vapaaherraksi hänet korotettiin 1719. Virkaansa Stiernstedt tosin pääsi hoitamaan vasta rauhan tultua, ja hän kuoli pian tämän jälkeen.

Stiernstedtin ensimmäinen puoliso noin vuodesta 1680 oli Johanna Margareta Gripenberg (k. 1696), toinen vuodesta 1698 asessori Johan Gustaf Carlhielmin leski Sara Törne (k. 1701) ja kolmas vuodesta 1705 Maria Gezelius, Johannes Gezeliuksen tytär (k. 1735). Valtaneuvos ja vapaaherra Carl Johan Stiernstedt oli hänen poikansa.

## Lähteet
*  Sivu 716.

### Viitteet

## Aiheesta muualla
*  Viitattu 16.3.2013.
Neftejuganskin piiri

**Neftejuganskin piiri** () on Hantien ja mansien autonomisen piirikunnan keskiosissa, Venäjällä sijaitseva paikallishallinnon ylemmän tason alue. 

Kunnallispiirissä asui Venäjän vuoden 2010 väestönlaskennan mukaan 44&nbsp;815 henkeä. Piirin asukkaista oli kaupunkilaisia tuolloin  57,1 % (25&nbsp;594 henkeä) ja maaseutuväkeä 42,9 % (19&nbsp;221 henkeä).

Piirin hallintokeskus on Neftejuganskin kaupunki, joka sijoittuu maantieteellisesti Neftejuganskin piirin pohjoisrajalle ja muodostaa piiristä erillisen paikallishallinnon ylemmän tason alueensa, Neftejugarskin kaupunkipiirin (122&nbsp;855 as.). Piirin sisällä sijaitsee myös erillinen Pyt-Jahin kaupunkipiiri (41 488 as.). Neftejugansk sijaitsee linnuntietä noin 195 kilometriä piirikunnan pääkaupunki Hanty-Mansijsksta itäkoilliseen.

## Piirin kaupunki- ja maalaiskunnat
Paikallishallinnon yksityiskohtaisemmalla tasolla Neftejuganskin kunnallispiiri jakautuu yhteen kaupunkikuntaan (gorodskoje poselenije) ja kahdeksaan maalaiskuntaan (selskoje poselenije). Suurimmat asutuskeskukset ovat Poikovskin kaupunkityyppinen taajama ja piirin läpi kulkevan rautatien asemapaikkakunta, Salymin kylä. Neftejuganskin piirin kunnat ovat vuoden 2010 väestönlaskennan asukaslukuineen:

* Poikovskin kaupunkikunta (Пойковский), eli kaupunkityyppinen taajama, 25&nbsp;594  asukasta.
* Karkatejevyn maalaiskunta (Каркатеевы), 1&nbsp;850 asukasta
* Kut-Jahin maalaiskunta (Куть-Ях), 2&nbsp;183  asukasta
* Lempinon maalaiskunta (Лемпино), 493 asukasta
* Salymin maalaiskunta (Салым), 7&nbsp;017 asukasta
* Sentjabrskin maalaiskunta (Сентябрьский), 1&nbsp;505 asukasta
* Singapain maalaiskunta (Сингапай), 3&nbsp;133 asukasta
* Tšeuskinon maalaiskunta (Чеускино), 1&nbsp;052 asukasta
* Ust-Juganin maalaiskunta (Усть-Юган), 1&nbsp;988  asukasta

## Lähteet

## Aiheesta muualla
* Neftejuganskin piirin sivusto   (admoil.ru)
* Neftejuganskin piiri Hanti-Mansian sivustolla   (admhmao.ru)
* Neftejuganski munitsialnyi raion   (msu-ugra.ru)
Luettelo ruotsinkielistä kirjallisuutta Suomessa julkaisseista kustantajista

Tämä on **luettelo ruotsinkielistä kirjallisuutta Suomessa julkaisseista kustantajista**. Monet niistä julkaisevat myös suomeksi.

* Editum, perustettu 1971 nimellä Svenska läromedel, yhdistyi 1991 Holger Schildtiin
* Eithe, erikoistunut ranskalaiseen kirjallisuuteen
* G. W. Edlunds Förlag, Holger Schildt osti 1918 ja lopetti
* PQR-kultur, ahvenanmaalainen kustannusyhtiö
* Sahlgren, perustettu 1982
* Scriptum, perustettu 1987
* Holger Schildt, perustettu 1913, yhdistetty vuonna 1991 Editumiin, jolloin syntyi Schildts Förlags.
* Schildts, yhdistetty 2012 Söderström & Co -yhtiöön ja nimeksi tuli Schildts & Söderströms
* Schildts & Söderströms, syntyi kun Schildts ja Söderströms yhdistyivät 2012
* Svenska läromedel, perustettu 1971, julkaisi kaunokirjallisuutta nimellä Editum, ja nimeksi tuli myöhemmin Editum, yhdistettiin 1991 Holger Schildtiin
* Söderström & Co, perustettu 1891, yhdistetty 2012 Schildtsiin
* WSOY, perustettu 1878, julkaisi myös ruotsinkielistä kirjallisuutta, kunnes 1891 siihen tarkoitukseen perustettiin Söderström & Co
Philadelphia Wings

**Philadelphia Wings** on yhdysvaltalainen, vuonna 1986 perustettu sisälacrossen ammattilaisseura Philadelphiasta, Pennsylvaniasta. Joukkue pelaa kotiottelunsa Wells Fargo Centerissä.

Philadelphia Wings on National Lacrosse Leaguen ainoa joukkue, joka on pelannut kaikki liigan kauden. Wings on yhdessä Toronto Rockin kanssa menestynein joukkue kuudella mestaruudellaan.

## Palkinnot

## Tilastot

## Lähteet
Otto Ylirisku

**Otto Erkki Ylirisku** (29. huhtikuuta 1918 Ilmajoki – 17. elokuuta 1999 Helsinki) oli suomalainen kenraaliluutnantti. 

## Sotilasura

Ylirisku valmistui kadettikoulusta 1939 ja sodan jälkeen Sotakorkeakoulusta 1950. Upseerinuransa alussa hän toimi 2. prikaatissa nuorempana upseerina 1939–1940 sekä 11. prikaatissa adjutanttina 1940–1941. Jatkosodassa hän toimi JR 11:ssä ja täydennyspataljoona 13:ssa muun muassa komppanianpäällikkönä 1941–1944. Sittemmin 1945–1948 hän toimi 1. divisioonan esikunnassa toimistoupseerina sekä Jyväskylän sotilaspiirin esikunnassa 1951–1953. Ylirisku opetti taktiikkaa Sotakorkeakoulussa 1954–1958, minkä jälkeen hän komensi Pohjanmaan jääkäripataljoonaa 1958–1963. Pääesikunnassa hän toimi jalkaväkiosaston päällikkönä 1963–1966 ja jalkaväen tarkastajana 1966–1970. Rajavartiolaitoksen päällikkönä Ylirisku toimii 1970–1975. 

Ylennykset: Vänrikki 1939, luutnantti 1940, kapteeni 1942, majuri 1951, everstiluutnantti 1958, eversti 1963, kenraalimajuri 1966, kenraaliluutnantti 1970.

Sodanaikaisista ansioista Ylirisku palkittiin kolmella Vapaudenristillä. Ylirisku haavoittui vaikeasti 1944 Antreassa. Rauhanaikaisista ansioistaan Ylirisku sai monia korkeita kunniamerkkejä. Hänelle myönnettiin 1. luokan Vapaudenristi rintatähden ja miekkojen kera 1993.

## Mukana urheilutoiminnassa

Nuoruudessaan Ylirisku kilpaili Keski-Suomessa asuessaan yleisurheilussa, yhdistetyssä hiihdossa ja ampumahiihdossa. Hän oli Säynätsalon Saarenpoikain aktiivi jäsen. Sotavuosina 1941-1945 hän kuului Hyrynsalmen Iskun johtokuntaan. Sen jälkeen vuosina 1951-1953 hän oli Jyväskylän Kirin pesäpallon kultamitalijoukkueen valmentaja, ja 1954-1956 hän toimi Hämeenlinnan Pallokerhon johtokunnassa. Siirryttyään Vaasaan hän toimi vuosina 1959-1963 Vaasan Mailan johtokunnassa.

Hän oli Suomen ampujainliiton puheenjohtaja 1970-1975. SVUL:n ja Olympiavaltuuskunnan jäsenenä hän toimi 1970-1976. 

## Lähteet
Ubiratan Pereira

**Ubiratan Pereira Maciel** (18. tammikuuta 1944 São Paulo – 17. heinäkuuta 2002 Brasília) oli brasilialainen koripalloilija. Kuolemansa jälkeen hänet valittiin sekä Basketball Hall of Fameen että FIBA Hall of Fameen.

Pereira pelasi lähes koko uransa kotimaassaan mutta muutaman kauden ajan myös Italian pääsarjassa Reyer Venetsian joukkueessa. Hän voitti Brasilian-mestaruuden viisi kertaa vuosina 1965–1966, 1969, 1977 sekä 1980. Lisäksi hän juhli São Paulon liigan mestaruutta yksitoista kertaa.

Maajoukkueessa Pereira voitti olympiapronssia vuonna 1964. MM-kilpailuista hän voitti kultaa vuonna 1963. Lisäksi Pereira voitti viidesti kultaa Etelä-Amerikan-kilpailuista.

## Lähteet
* Profiili  Brasilian koripalloliitto 
* Biro Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Onni Kyrö

**Onni Kyrö** (18. lokakuuta 1911 Harjavalta – 11. huhtikuuta 1937 Hannover) oli suomalainen ratamoottoripyöräilijä, joka oli yksi ensimmäisistä suomalaisista tehdaskuljettajista. Kyrö kuoli kilpailussa sattuneessa onnettomuudessa huhtikuussa 1937. Hän oli ensimmäinen kilparadoilla surmansa saanut suomalainen moottoripyöräilijä.

## Ura
Porin Moottorikerhoa edustanut Kyrö aloitti kilpailemisen jo 15-vuotiaana vuonna 1927. Hän voitti muun muassa Tiilimäen TT-ajot Porissa 1933, Pyynikinajot Tampereella 1936, Piritan TT-ajot Tallinnassa 1936 sekä Viipurin jäärata-ajot 1937. Suomen mestaruuden Kyrö saavutti vuonna 1936.

Vuonna 1937 Kyrö sai käyttöönsä saksalaisen NSU:n valmistaman 350 cm³ kilpapyörän. Saman vuoden huhtikuussa hän osallistui Hannoverissa katuradalla järjestettyyn Eilenriede Rennen -kisaan. Rankkasateessa ajetussa kilpailussa Kyrö menetti 18. kierroksella pyöränsä hallinnan kaarteessa ja syöksyi noin 130 kilometrin tuntinopeudella päin rataa reunustaneita heinäpaaleja. Hän oli ulosajon sattuessa kilpailun neljännellä sijalla. Lehtitietojen mukaan onnettomuuden arveltiin johtuneen Kyrön pyörään tulleesta jarruviasta.

Siviiliammatiltaan Kyrö oli autokorjaamoyrittäjä. Hänellä oli oma verstas Porin 10. kaupunginosassa. Onni Kyrö on haudattu Käppärän hautausmaalle.

## Lähteet
Osmansolmu

**Osmansolmu** eli **osmonsolmu** on solmu ja vastaavan muotoinen, esimerkiksi puuhun veistetty koristekuvio, joka tunnetaan rautakaudelta lähtien. Osmansolmu muodostaa koristeellisen, päättymättömän nauhapunoksen. Erilaiset osmonsolmut ovat paitsi vanhoja onnenmerkkejä myös kiinnitykseen käytettäviä solmuja. Kolmikärkistä skandinaaviseen muinaiskulttuuriin liittyvää valknutia nimitetään suomeksi myös osmansolmuksi. Valknut on kolmikärkinen taistelukentällä kaatuneiden solmumainen merkki.

Partiolaiset käyttävät osmonsolmua huivinsa kiinnittämiseen. Jokaisella ikäluokalla partion osmonsolmussa on oma väri.

## Osmansolmu historiassa ja kulttuurissa

Osmansolmu on onnea tuottava merkki, jota on löydetty rautakautisista miekankahvoista ja koristelusikoiden varsista. Osmansolmua on tavattu myös keskiaikaisissa kastealtaissa. Se on ollut suosittu koriste pitopöytien jaloissa. Osa näistä merkeistä muistuttaa valknutia, kun taas Parkanosta ja Kangasalta löytyneiden myöhäiskeskiajan tyyppisen lusikan varren nuppien osmansolmut muistuttavat hannunvaakunoita. Historiallisella ajalla osmansolmu-kuvioilla on koristeltu sirpin kampia, puusepän kairoja ja vintilöitä sekä kalenterisauvan kädensijoja. Taikojen tekijät ovat tehneet osmansolmuja erilaisista aineista. Merimiehet solmivat osmansolmun köydestä. 

Kansanrunojen Osmatar, oluen seppä oli ylhäisen juhlaoluen valmistuksesta vastaava henkilö. Nimi osma tunnetaan kansanrunoissa myös sulhasen kunnioittavana nimityksenä. Osma-nimi on yhdistetty skandinaaviseen henkilönimeen Osmund.

Kalevala Koru on myynyt osmansolmu-onnenmerkillä koristeltuja koruja. Niiden esikuvat olivat yleisiä läntisessä Suomessa viikinkiajalla. Kalevalaisten naisten liitto myöntää Osmansolmu-palkintoja ansioituneille jäsenilleen.

Useissa kielissä osmansolmun nimi on ”turkkilaisen pää”, koska sen muoto muistuttaa turbaania.

## Partiolaisten osmonsolmu

Osmonsolmu on etenkin partiolaisilla huivissa nähtävä narusta tai nahkasuirusta punottu solmu. Partiolaiset käyttävät joskus osmonsolmua huivinsa kiinnittämiseen solmun asemasta. Osmonsolmu on usein punottu sinisestä narusta, joskin partiolippukunta saa halutessaan käyttää myös muun väristä narua mikäli sininen ei sovi huivin väriin. Osmonsolmuja myydään Partiokaupoissa ja lippukunta saattaa luovuttaa partiolupauksen antaville osmonsolmun yhdessä huivin kanssa. 

Kansanperinteessä Osmon eli Osman solmu sisältää käsityksen erikoisesta kekseliäisyydestä. Kun tämän taikasolmun panee kadonneen esineen sijalle, niin esine löytyy. Osmonsolmun saksalainen nimitys on *Liebesknoten*, 'lemmensolmu'. 

## Galleria

Tiedosto:Pfadfinderkravattenknoten1.jpg|Osmansolmu.
Tiedosto:Annalong Harbour, May 2010 (05).JPG|
Tiedosto:TürkenbundZier.jpg|
Tiedosto:Bonnet-turc.jpg|Osmansolmu sormuksena ja sytyttimen koristeena.


## Katso myös

* Tursaansydän

## Lähteet

## Aiheesta muualla
Free as a Bird

**Free as a Bird** on brittiläisen The Beatles -yhtyeen vuonna 1995 ilmestynyt kappale. Se oli Beatlesin paluu-single, jonka yhtyeen hengissä olevat jäsenet Paul McCartney, George Harrison ja Ringo Starr levyttivät uudelleen 1995, jo edesmenneen Beatlesin jäsenen John Lennonin, vuonna 1977 äänittämän demonauhan päälle. *[[Anthology 1]]* -kokoelma-albumille sisältynyt kappale julkaistiin myös singlenä.

## Teko ja nauhoitus
Vuonna 1977, Lennonin ollessa sivussa julkisuudesta hän oli tehnyt uuden *Free as a Bird* -kappaleen, jonka demonauhan hän myös nauhoitti kotonaan. Vuonna 1995, 25 vuotta Beatlesin hajoamisen jälkeen ja 15 vuotta Lennonin kuoleman jälkeen, muut Beatlesin jäsenet, Paul McCartney, George Harrison ja Ringo Starr, nauhoittivat kappaleen uudelleen. Äänityksissä George sanoi "*tunteneensa Johnin läsnäolon*". Lopulta Lennonin laulun taustalle lisättiin muiden beatlejen soittoa ja osan kappaleesta lauloivat Beatlesin muut jäsenet. Tuottajaksi kutsuttiin Jeff Lynne, joka oli jo aiemmin tehnyt yhteistyötä George Harrisonin kanssa tuottamalla Cloud Nine albumin sekä yhteisestä Traveling Wilburys kokoonpanosta.

## Musiikkivideo
*Free as a Birdin* musiikkivideolla nähdään Beatlesin jäsenien lapsuuskuvia, vanhoja kuvia Hampurin ajoilta vuosilta 1960-1961, kuvaa huippusuositun Beatlesin saapumisesta Amerikkaan ensikertaa vuonna 1964, kuvia kappaleiden levytyksistä, valokuvia Beatlesin Intian matkoilta vuosilta 1967-1968 sekä kuvaa Beatlesien lapsuuden ajan Liverpoolista. Lisäksi videolla on viittauksia Beatlesin kappaleisiin Piggies, Eleanor Rigby, A Day in the Life, Strawberry Fields Forever, The Fool on the Hill, sekä Penny Lane. Musiikkivideo palkittiin parhaan musiikkivideon Grammylla.

## Kaupallinen menestys
*Free as a Bird* menestyi hyvin ja siitä tuli Beatlesin 34. kappale joka pääsee top-10:een Amerikan singlelistalla. Lisäksi kappale teki Beatlesista ainoan yhtyeen, jolla on Britannian ja Amerikan single-listalla kappale neljällä vuosikymmenellä, 1960- , 1970- , 1980- ja 1990-luvulla. Tosin 1980-luvun kappaleet olivat vanhojen kappaleiden uudelleen julkaisuja, singleinä. Britanniassa kappale nousi single-listan sijalle kaksi.

## Kokoonpano
* John Lennon – laulu, piano
* Paul McCartney – laulu, taustalaulu, basso, akustinen kitara
* George Harrison – laulu, taustalaulu, sähkökitara
* Ringo Starr – rummut
* Jeff Lynne – tuottaja

## Lähteet

## Aiheesta muualla
* Free As A Bird - kuvia videolta  
* Tietoa kappaleen rakenteesta
Matti Järvinen (jääkiekkomaalivahti)

**Matti Järvinen** (s. 20. huhtikuuta 1984 Pori) on entinen suomalainen jääkiekkomaalivahti. Hän edusti urallaan pääsarjatasolla Porin Ässiä sekä norjalaisia Manglerud Star Ishockeyta ja Vålerenga Ishockeyta.

## Ammattilaisura
* 2000-01: Porin Ässät: 0 ottelua
* 2001-02: Porin Ässät: 0 ottelua
* 2003-04: Porin Ässät: 5 ottelua, torjuntaprosentti 88,6 %
* 2004-05: Bodens IK (Allsvenskan): 25 ottelua, torjuntaprosentti 85,6 %
* 2005-06: Manglerud Star Ishockey (GET-ligaen): 34 ottelua, torjuntaprosentti 86,2 %
* 2006-07: Vålerenga Ishockey (GET-ligaen): 5 ottelua, torjuntaprosentti 91,7 %
* 2006-07: Grums IK (Ruotsin 1. divisioona): 6 ottelua, torjuntaprosentti 84,8 %
* 2007-08: Vålerenga Ishockey 2 (Norjan 1. divisioona): 2 ottelua, torjuntaprosentti 81,7 %
* 2007-08: Vålerenga Ishockey: 2 ottelua, torjuntaprosentti 86,8 %

## Lähteet

## Aiheesta muualla
* Eliteprospects
Poziția copilului

**Poziția copilului** ('Lapsen poseeraus') on vuonna 2013 julkaistu romanialaisen Călin Peter Netzerin ohjaama draamaelokuva. Se sai vuoden 2013 Berliinin elokuvajuhlien pääpalkinnon Kultaisen karhun. Elokuva kertoo hallitsevan äidin ja tämän aikuisen pojan suhteesta. Se tutkii mahdollisia haitallisia vaikutuksia, joita vanhemmilla voi olla lapsiinsa. Samalla se perehtyy romanialaisen yläluokan elämään ja korruptioon.

## Lähteet
Laivastolippue

**Laivastolippue** (lyhenne **LaivLp**) oli Suomen merivoimien joukko-osasto, joka muodostettiin 1. toukokuuta 1961 yhdistämällä Turun lippue ja Helsingin lippue. Samalla lippueet irrotettiin laivastoasemiensa alaisuudesta. Merivoimien komentaja esitti marraskuussa 1979 lippueen nimen muuttamista rannikkolaivastoksi, minkä puolustusvoimain komentaja hyväksyi. Nimi vaihdettiin 1. tammikuuta 1980 esityksen mukaisesti rannikkolaivastoksi.

## Organisaatio
Lippueeseen kuuluivat koulutuskokoonpanossa:
*Lippueen esikunta
*Saattajalaivue
*Miinalaivue
*Moottoritykkivenelaivue

## Komentajia
Joukko-osaston komentajat:
*komentaja Eino Siivonen 1961-1962
*komentaja Niilo Väänänen 1962-1964
*kommodori Kalervo Kijanen 1963-1964
*kommodori Jouko Pirhonen 1964-1966
*komentaja Olavi Knaapi 1966
*kommodori Olavi Haikala 1966-1969
*kommodori Lasse Pauhakari 1969-1974
*kommodori Jorma Haapkylä 1974-1977
*kommodori Erik Wihtol 1977-1980

## Lähteet
*
*

### Viitteet
Coursera

**Coursera** on yhdysvaltalainen yritys, joka tarjoaa verkkosivujensa kautta yhteistyösopimuksen tehneiden yliopistojen järjestämiä massiivisia avoimia verkkokursseja ilmaiseksi kaikille rekisteröityneille käyttäjilleen. Helmikuussa 2013 Courseralla oli sopimus 62 yliopiston kanssa ja joulukuussa 2014 116:n, perustaja Daphne Koller kertoi videotaltioidussa Le Web-esityksessään. 

Courseran kautta järjestetyille kursseille oli 17. heinäkuuta 2012 mennessä osallistunut 680&nbsp;000 opiskelijaa 190 maasta  ja joulukuuhun 2014 mennessä 10,5 miljoonaa.  

Coursera-opiskeluohjelmisto on saatavilla myös Windowsin lisäksi Apple- ja Android-laitteille sekä esimerkiksi Amazon Kindlelle. Yli 30% käyttää sivustoa mobiililaitteella, Koller kertoi Le Web-esityksessään.  

Courseran kursseille osallistujista kolmannes on USAsta, kolmannes muista kehittyneistä maista ja kolmannes kehittyvistä maista. Lisääntyneen globaalin käytön vuoksi kurssimateriaalien kääntämistä varten on käynnistetty vapaaehtoisten kääntäjien varassa toimiva kääntäjäohjelma.  

Courseraa rahoittavat Kleiner Perkins Caufield & Byers ja New Enterprise Associates.

Coursera tarjoaa myös tutkintokursseja yhteistyössä yliopistojen kanssa. Alusta on esimerkiksi HEC Parisin kumppani Executive Master -innovaatio- ja yrittäjyysalalla. 100 % verkossa, tämän ohjelman tavoitteena on kouluttaa näihin kahteen osa-alueeseen erikoistuneita johtajia 18 kuukaudessa. Se avattiin maaliskuussa 2017.

## Lähteet
Brages Pressarkiv

**Brages Pressarkiv** oli Pohjoismaiden vanhin lehdistöarkisto.

Arkisto sijaitsi Helsingin Kruununhaassa osoitteessa Snellmaninkatu 13. Arkiston perusti kansanperinneyhdistys Brage (Föreningen Brage i Helsingfors r.f) vuonna 1910. Brages pressarkiv on lopettanut toimintansa maaliskuussa 2024.

Arkisto keräsi suomenruotsalaista lehdistöaineistoa. Arkisto koostui neljästä kokoelmasta:
* Biografinen kokoelma (Biografiska samlingen)
* Yleinen kokoelma (Allmänna samlingen)
* Topografinen kokoelma (Topografiska samlingen)
* Maria Grotenfeltin kokoelma (Maria Grotenfelts samling)

## Aiheesta muualla
* Kotisivu.
*
Musta hetki

__NOTOC__
**Musta hetki** (LONG-042) on Terveet Kädet -yhtyeen yhdeksäs studioalbumi, joka julkaistiin 21. syyskuuta 2012. Albumista julkaistiin myös rajoitettu digipak -painos, joka sisältää muille painoksille sisältymättömän bonuskappaleen *Rautanyrkki*. Albumin kappaleita ovat olleet säveltämässä yhtyeen nykyisten jäsenten lisäksi yhtyeen alkuperäinen kitaristi Timo Wiik, sekä yhtyeessä vuosina 1991–2006 kitaraa soittanut Maike Valanne.

Albumi on kerännyt mediassa positiivisia arvosteluja ja esimerkiksi metallimusiikkiin keskittyvä Imperiumi.net -sivusto antoi albumille arvosanaksi 8 tähteä kymmenestä.

Musta hetki nousi Suomen virallisen listan sijalle 45.

## Kappaleet
Kaikki kappaleet säveltänyt Ilari Kinnunen ja sanoittanut Läjä Äijälä, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Läjä Äijälä – laulu
* Ilari Kinnunen – kitarat, taustalaulu
* Jani Kaarlela – basso
* Aki Kannisto – rummut

### Tuotanto
* Hannu Lindholm – taustalaulu
* Antti Lindholm – äänitys, miksaus ja masterointi (Boat Island Studios)
* Aki Kannisto – kansitaide

## Arvostelut
* Desibeli.net: 
* Imperiumi.net: 
* Inferno: *erittäin positiivinen*
* Soundi: 
* V2.fi: 

## Lähteet

## Aiheesta muualla
* ''Musta hetki'' discogs.com -sivustolla
Svetlana Mugoša-Antić

**Svetlana (Mugoša) Antić** (s. 13. marraskuuta 1964 Podgorica) on montenegrolaissyntyinen käsipalloilija. Hän voitti kultaa Jugoslavian joukkueen kanssa vuoden 1984 kesäolympialaisissa Los Angelesissa ja edusti Jugoslaviaa myös vuoden 1988 kesäolympialaisissa Soulissa sijoittuen joukkueineen neljänneksi.

Mugoša-Antić sai vuonna 1991 Itävallan kansalaisuuden, ja vuoden 2000 kesäolympialaisissa Sydneyssä hän kuului viidenneksi sijoittuneeseen Itävallan joukkueeseen. Hänen siskonsa on käsipalloilija Ljiljana Mugoša.

## Lähteet
Ljiljana Mugoša

**Ljiljana Mugoša** (*Vučević*; s. 10. huhtikuuta 1962 Podgorica) on montenegrolainen entinen käsipalloilija. Hän voitti Jugoslavian joukkueen jäsenenä kultaa vuoden 1984 kesäolympialaisissa Los Angelesissa. Lisäksi hän sijoittui maansa joukkueen kanssa neljänneksi vuoden 1988 kesäolympialaisissa Soulissa. Myös hänen siskonsa Svetlana Mugoša-Antić on entinen käsipalloilija.

## Lähteet
Ilda Bengue

**Ilda Maria Bengue** (s. 30. lokakuuta 1974) on angolalainen käsipalloilija. Hän kuului yhdeksänneksi sijoittuneeseen Angolan naisten joukkueeseen sekä kesäolympialaisissa 2000 Sydneyssä että 2004 Ateenassa. Pekingin kesäolympialaisissa 2008 Bengue jäi joukkueineen 12. sijalle.

## Lähteet
Sulttaani Qaboosin suurmoskeija

**Sulttaani Qaboosin suurmoskeija** on moskeijakompleksi Omanissa. Sitä alettiin rakentamaan vuonna 1995 Masqatin ja Seebin välisen päätien varrelle. Työt valmistuivat 2001. Moskeijakompleksiin kuuluvat muun muassa päärukoussali, naisten rukoussali ja kirjasto. Tiloihin mahtuu jopa 20&nbsp;000 henkilöä. Päärukoussalissa on muun muassa kuudensadan iranilaisnaisen neljän vuoden ajan kutoma persialainen matto, joka on kooltaan 70×60 metriä.

Moskeijalla on viisi minareettia. Se sijaitsee Bawsharin wilayatissa.

## Lähteet

## Aiheesta muualla
Bedřich Šupčík

**Bedřich Šupčík** (22. lokakuuta 1898 Wien – 11. heinäkuuta 1957 Písek) oli Tšekkoslovakiaa edustanut telinevoimistelija.

Šupčík voitti vuoden 1924 kesäolympialaisissa Pariisissa kultaa köysikiipeilyssä ja sai lisäksi pronssimitalin moniottelun yksilökilpailussa. Hän kilpaili myös vuoden 1928 kesäolympialaisissa Amsterdamissa ja oli siellä mukana saamassa hopeaa joukkuekilpailussa.

## Lähteet
Zacharia Maidjida

**Zacharia Maidjida** (s. 5. kesäkuuta 1969) on keskiafrikkalainen entinen keskipitkän matkan juoksija. Hän kilpaili vuoden 1992 kesäolympialaisissa Barcelonassa ja putosi sekä miesten 800 että 1 500 metrin juoksussa ensimmäisellä kierroksella. Maidjidan henkilökohtainen ennätysaika 800 metrin juoksussa on 1.50,41 (1992) ja 1&nbsp;500 metrin juoksussa 3.54,0 (1992).

Maidjida toimi vuoden 2000 olympialaisissa Sydneyssä maansa lipunkantajana.

## Lähteet

## Aiheesta muualla
*
*
Olav Selvaag

**Jens Olav Walaas Selvaag** (17. joulukuuta 1912 Vanse &ndash; 14. tammikuuta 2002 Oslo) oli norjalainen insinööri ja rakennusurakoitsija. Selvaag kehitti sodan jälkeisellä jälleenrakennuskaudella Selvaag-tyyppitalon.

Länsi-Agderin läänissä vuonna 1912 syntyneen Olav Selvaagin isä oli lääkäri ja myöhemmin kansanedustaja. Selvaag valmistui  diplomi-insinööriksi vuonna 1935 Norjan teknillisestä korkeakoulusta (NTH) Trondheimista. Hän kuului niiden rakennusinsinöörien joukkoon, jotka ensimmäisinä Norjassa saivat opetusta raudoitettujen betonirakenteiden käytöstä.

## Urakoitsijan palvelukseen ja urakoitsijaksi
Selvaag aloitti vuonna 1936 pienessä oslolaisessa rakennusliikkessä, jonka omistaja insinööri Fredrik Ringnes huomasi pian Selvaagin kyvyt, liiketoiminta vilkastui ja Selvaag sai enemmän vastuuta. Jo vuonna 1937 Ringnes lupasi ottaa nuoren insinöörin osakkaaksi. Hän toteutti lupauksensa vuonna 1943.

Saksalaismiehityksen aikana *Fr. Ringnes* oli eräs niistä harvoista rakennusliikkeistä, jotka järjestelmällisesti kieltäytyivät tekemästä töitä miehittäjille. Sekä Ringnes että Selvaag olivat vastarintaliikkeen aktiiveja. Miehityksen loppupuolella Ringdes joutui painumaan maan alle ja Selvaag hoiti yritystä, samalla hän hoiti Milorgin asevarastoja.

Sodan jälkeen 1945 yhtiö muutti nimensä *Ringdes & Selvaagiksi*, vuonna 1956 Selvaag osti yhtiökumppaninsa osuuden ja seuraavana vuonna rakennusliike sai nimen *Selvaagbygg*. Olav Selvaag oli yhtiön johdossa vuoteen 1985 asti, jolloin hänen pojastaan Ole Gunnar Selvaagista tuli yhtiön toimitusjohtaja. Olav Selvaag oli kolme vuotta aiemmin jakanut yhtiön kolmelle lapselleen.

## Asuntotuotantoa jälleenrakennuskaudella
Sodan jäljilta Norjassa oli valtava puute asunnoista ja muista rakennuksista, mutta myös materiaaleista ja rakentajista. Varsinkin asuntorakentamisessa turvauduttiin vielä silloin perinteisiin rakennusmenetelmiin ja käsityöhon. Laki ja määräykset sitoivat rakentamista, ja samalla rakentamisen kehittämistä vastustettiin lujasti. Rakennustuotantoa oli kuitenkin suuren kysynnän takia tehostettava. Selvaag teki laskelmia siitä, paljonko yhteiskunta säätäisi, jos rakennustyötä kehitettäisiin. Hän kirjoitti vuonna 1948 Suurkäräjille avoimen kirjeen, jossa hän esitti väitteensä: samalla panoksella pystytään rakentamaan kolme kertaa enemmän asuntoja kuin perinteisin menetelmin. Sama kirje lähti myös 12:lle Norjan suurimmalle sanomalehdelle.  Selvaagia pyydettiin todistamaan väitteensä. Hän teki sen ensin rakentamalla Osloon Ekebergin kaupunginosan puistoon koetalon saman vuoden syksyllä, vain 12 viikossa. Rakentamisen edullisuus tuli suurin piirtein todistettua oikeaksi. Selvaag rakensi uudella menetelmällä Osloon vielä kaksi asuinaluetta, Bestumiin ja  Veitvetiin. Koetalo *Ekebergshuset * oli ensimmäinen Selvaag-tyyppinen puutalo ja samalla ensimmäinen moderni norjalainen puutalo.

## Lähteet
The Hershey Company

**The Hershey Company**, tai yleisesti **Hershey’s**, (vuoteen 2005 asti **Hershey Foods Corporation**) on Pohjois-Amerikan suurin suklaanvalmistaja ja maailman kuudenneksi suurin makeisvalmistaja 7,5 miljardin Yhdysvaltain dollarin liikevaihdollaan
. Sen pääkonttori sijaitsee Hersheyssä, Pennsylvaniassa, jossa sijaitsee myös Hershey’s Chocolate World. Milton S. Hershey perusti yrityksen vuonna 1894 nimellä Hershey Chocolate Company, joka oli hänen Lancaster Caramel Companyn tytäryhtiö. Hersheyn tuotteita myydään maailmanlaajuisesti noin 60 eri maassa.

Hershey on yksi vanhimmista suklaayrityksistä Yhdysvalloissa. Se on yksi yrityksistä, jotka Milton Hershey perusti. Milton Hershey perusti lisäksi Hershey Trust Companyn, Hershey Entertainment and Resorts Companyn, joka pyörittää suklaateemaista Hersheypark-huvipuistoa, ammattilaisjääkiekkojoukkue Hershey Bearsin, Hersheypark Stadiumin ja GIANT Centerin. Suuri osa tehtaan työntekijöistä tulee naapuripiirikunnista ja -kaupungeista.

## Lähteet

## Aiheesta muualla
Weavings

**Weavings** on yhdysvaltalaisen jazz-saksofonisti ja -huilisti Charles Lloydin studioalbumi vuodelta 1978.

Lloyd on tuottanut albumin yhdessä taustayhtyeensä pianisti Ron Altbachin kanssa. Levy-yhtiö on Stern Records. 

## Kappaleet
Charles Lloyd on säveltänyt kaikki kappaleet. Musiikkikustantaja on Challove Music (BMI).

## Muusikot
* Charles Lloyd – tenori- ja sopraanosaksofoni, huilu
* Ron Altbach – piano
* Wells Kelly – basso, lyömäsoittimet
* Ed Carter – kitara
* Mike Kowalski – rummut, lyömäsoittimet
* Gary Griffin – sähköpiano

Puhallinsoittimet on sovittanut Michael Andreas ja jousisoittimet Gary Griffin.

## Tuotantotietoja
* Tuottajat: Charles Lloyd ja Ron Altbach 
* Äänittäjä: Jeff Peters
* Äänityspaikat:
** Maharishi International University (M.I.U.)
** Filmways / Heider
** Condor Ridge Studio
** Western Audio & Lovesongs
** Santa Barbara Sound
* Kansitaiteen suunnittelu: Dean O. Torrence
* Kansikuva: Dorothy Darr
* LP-levyn takakannen valokuva kasvomaalatusta Charles Lloydista: Walter Karpynka
 
Tuotantoyhtiö on Lovesongs Productions, Inc. ja levy-yhtiö Stern Records, Inc. Valmistaja ja jakelija on Pacific Arts Records, joka on osa yhtiötä Pacific Arts Corp., Inc., Carmel, Kalifornia. Valmistuspaikkakunta on Surf City, Yhdysvallat.

## Lähteet
* Charles Lloyd LP *Weavings* (Stern Records / Pacific Arts Records PAC7-123) 1978
Charles Lloyd

**Charles Lloyd** (s. 15. maaliskuuta 1938 Memphis Tennessee Yhdysvallat) on yhdysvaltalainen jazz-saksofonisti ja -huilisti sekä säveltäjä.

1960-luvulla hän johti Charles Lloyd Quartet -nimistä kokoonpanoa, joka oli kymmenluvun jälkipuoliskolla arvostetuimpia jazz-yhtyeitä. Lloyd soitti siinä tenorisaksofonia ja huilua, Keith Jarrett pianoa, Ron McClure bassoa ja Jack DeJohnette rumpuja.

Hän on tehnyt yhteistyötä muun muassa Anders Jorminin ja Bobby McFerrinin kanssa. Vuonna 1967 yhtye esiintyi Tallinnan musiikkifestivaaleilla ja konsertista julkaistiin albumi. Vuonna 1978 häneltä ilmestyi sooloalbumi *[[Weavings]]*.

Vuonna 2010 Lloyd levytti yhdessä kreikkalaislaulaja Maria Farantourin kanssa *Athens Concert* -albumin, joka sekoittaa kreikkalaista kansanmusiikkia, rembetikoa ja jazz-musiikkia. Hän ja Farantouri pitivät myös useita konsertteja ympäri Eurooppaa. 

Lloyd on kvartetteineen esiintynyt Helsingissä 1966 sekä Pori Jazz -festivaaleilla vuosina 1983, 1993 ja 2011.

Charles Lloyd New Quartet esiintyi Lloydin 75-vuotisjuhlakonsertissa Espoon April Jazzissa 24. huhtikuuta 2013. Hänen yhtyeessään soittivat rumpali Gregory Hutchinson, pianisti Jason Moran ja basisti Reuben Rogers.

## Levytyksiä

; Charles Lloyd Quartet

* 1964 *Discovery! The Charles Lloyd Quartet*
* 1965 *Of Course, Of Course*
* 1966 *Dream Weaver* (Atlantic SD 1459)
* 1966 *Forest Flower* (SD 1473)
* 1967 *Love-in* (SD 1481)
** *Journey within* (SD 1493)
** *In Europe – [[Molde Jazz|Molde]] Norway * (SD 1500)
* 1968 *Soundtrack* (SD 1519)
** *The Best of The Charles Lloyd Quartet* (SD 1556)
** *In the Soviet Union* (SD 1571)
* 1984 *A Night in Copenhagen*

; Charles Lloyd

* 1978 *[[Weavings]]* (Stern Records / Pacific Arts Records PAC7-123)
* 2010 *[[Athens Concert]]* (ECM) / Maria Farantourin kanssa

; Muiden levyillä
* 1972 The Doors: *[[Full Circle (The Doorsin albumi)|Full Circle]]* (Elektra Records)

## Lähteet

## Aiheesta muualla
* Charles Lloydin kotisivut
Syysunelma (kappale)

**Syysunelma** on Katri Helenan singlen nimikappale vuodelta 1976.

Laulun on säveltänyt ja sovittanut Veikko Samuli. Sanoittaja ja tuottaja on Chrisse Johansson.

Levy-yhtiö on Scandia ja singlen kaupallinen tunnus KS 971. Kappaleen luettelotunnus on SC 3026. Tuotantoyhtiö on Fazer ja kappaleen kesto 2:39.

Kappale on mukana Katri Helenan kokoelma-albumilla *[[Syysunelma (albumi)|20 suosikkia – Syysunelma]]* vuodelta 1996.

## Lähteet
* Katri Helena s. *Syysunelma* (Scandia KS 971) 1976
Tukkilaiselokuva

**Tukkilaiselokuva** on suomalaisen elokuvan lajityyppi, jossa keskeisiä ovat tukinuitto ja tukkijätkät. Ensimmäinen suomalainen tukkilaiselokuva on Erkki Karun ohjaama *[[Koskenlaskijan morsian (vuoden 1923 elokuva)|Koskenlaskijan morsian]]* vuodelta 1923. Sen jälkeen niitä tehtiin viisikymmentä vuotta.

Kansallisen audiovisuaalisen instituutin arkistonjohtajan, elokuvatutkija Outi Hupaniitun mukaan tukkilaiselokuvia on Suomessa tehty 22 kappaletta.

Näyttävimmin lajin elokuvia tuotti 1950-luvulla Suomen Filmiteollisuus, ja yhtiön käsikirjoittajana oli usein Reino Helismaa.

Ennen sotia tukkilaiselokuvat olivat vakavia elokuvia. Ainoastaan kansannäytelmään pohjautuvassa elokuvassa *[[Tukkijoella]]* (filmattu kolmeen otteeseen 1928, 1937, 1951) oli myös koomisia aineksia. Ne myös perustuivat yleensä kirjallisuuteen. 1950-luvun tukkilaiselokuva sisälsivät komiikkaa ja jopa farssin aineksia. 1970-luvulta lähtien tukkilaiselokuvat olivat realistista metsätyön kuvausta, eivätkä tukkilaiset olleet enää suomalaisen elokuvan sankareita, esimerkkeinä Kalle Päätalon teosten pohjalta tehdyt elokuvat.

Kalajoella järjestettiin elokuussa 2010 tukkilaisfilmifestivaali.

## Suomalaiset tukkilaiselokuvat

## Lähteet
Aurinkoon

**Aurinkoon** on Katri Helenan levyttämä kappale vuodelta 1976. Se ilmestyi singlen *[[Syysunelma (kappale)|Syysunelma]]* toisena kappaleena.

Laulun on säveltänyt J. Bouwens ja sen alkuperäinen nimi on "Morning Sky". Suomenkieliset sanat on tehnyt Chrisse Johansson, ja hän on toiminut myös tuottajana. Sovittaja on Olli Heikkilä.

Levy-yhtiö on Scandia ja singlen kaupallinen tunnus KS 971. Kappaleen luettelotunnus on SC 3027. Tuotantoyhtiö on Scandia ja kappaleen kesto 3:14.

## Lähteet
* Katri Helena s. *Syysunelma* (Scandia KS 971) 1976
Katja Rajaniemi

**Katja Rajaniemi** (s. 1979) on suomalainen hiihtosuunnistaja ja MM-mitalisti.

Nuorten MM-kilpailuissa 1998 Rajaniemi voitti kultaa viestistä ja hopeaa normaalimatkalta. Seuraavana vuonna nuorten MM-kilpailuissa Rajaniemi voitti kultaa sekä normaalimatkalta että viestistä ja hopeaa pikamatkalta.

Aikuisten MM-kilpailuihin Rajaniemi osallistui ensimmäisen kerran Krasnojarskissa 2000. Silloin hän sijoittui yhdeksänneksi pikamatkalla ja 12:nneksi normaalimatkalla. Borovetzin MM-kilpailuissa 2002 hän sijoittui neljänneksi sprintissä sekä keskimatkalla ja voitti viestipronssia. MM-kilpailuiden jälkeen Rajaniemi ajautui ylikuntoon, mutta palasi MM-kilpailuihin Kittilässä 2005. Kittilässä Rajaniemi voitti pronssia sprintistä ja sijoittui yhdeksänneksi keskimatkalla.

Hiihtosuunnistuksen maailmancupin kokonaiskilpailussa Rajaniemi sijoittui seitsemänneksi vuosina 2001 ja 2006.

Seuratasolla Rajaniemi edusti huippuvuosinaan Oulaisten Tarua.

## Lähteet
Taitoluistelun Euroopan-mestaruuskilpailut 1912

**Taitoluistelun Euroopan-mestaruuskilpailut 1912** olivat taitoluistelun Euroopan-mestaruuskilpailut, jotka pidettiin 10.–11. helmikuuta Tukholmassa, Ruotsissa yhdessä Yleisluistelijoiden Euroopan-mestaruuskilpailujen kanssa. Ohjelmassa oli vain miesten kilpailu.

## Kilpailijat

## Lähteet
* 15.02.1912 Suomen Urheilulehti no 5
Piikkikalat (heimo)

**Piikkikalat** (Gasterosteidae) on ahvenkalojen lahkoon ja piikkikalojen alalahkoon kuuluva kalaheimo. Heimon lajeja tavataan pohjoiselta pallonpuoliskolta lauhkeilta alueilta niin makeista, suolaisista kuin murtovesistäkin.

## Lajit ja anatomia
Varhaisimmat piikkikalojen heimoon kuuluvien lajien fossiilit on ajoitettu mioseenikaudelle. Nykyään heimoon kuuluu 5 sukua ja lähteestä riippuen 8&ndash;20 lajia. Lajien määrästä on epävarmuutta, koska monimuotoisuus heimossa on suurta. Lajeja ovat muun muassa nelipiikki (*Apeltes quadracus*), viisipiikki (*Culaea inconstans*), kolmipiikki (*Gasterosteus aculeatus*), *G. whiteheadi*, *Pungitius hellenicus*, ukrainanpiikki (*P. platygaster*), kymmenpiikki (*P. pungitius*) ja vaskikala (*Spinachia spinachia*). Heimon kalat ovat pienehköjä kaloja ja suurin laji vaskikala voi saavuttaa noin 18&nbsp;cm:n pituuden. Tyypillisiä piirteitä ovat enemmän tai vähemmän pitkulainen ruumis, 3&mdash;16 piikkiä ennen selkäevää, pienet vatsaevät, pienikokoinen suu, suomuton ruumis ja ruumiissa voi olla suojaavia luulevyjä.

## Lähteet
Axel von Kothen

**Axel von Kothen** tarkoittaa seuraavia henkilöitä:

*Gustaf Axel von Kothen (1843–1906), maaherra
*Carl Axel von Kothen (1871–1927), laulaja ja säveltäjä
Axel von Kothen (säveltäjä)

**Carl Axel von Kothen** (15. elokuuta 1871 Hamina – 7. heinäkuuta 1927 Tammisaari) oli suomalainen laulaja, laulunopettaja ja säveltäjä.

## Henkilöhistoria
Von Kothenin vanhemmat olivat kenraalimajuri Mauritz Ferdinand von Kothen ja Valborg Forsblom. Hänen ensimmäinen puolisonsa 1898–1910 oli Anna Sofia Eugenia Danielsson, toinen 1911–1916 Katarina Vilhelmina Mjahkin ja kolmas vuodesta 1916 Valborg Antonia Hellström. Hän tuli ylioppilaaksi 1894, opiskeli Helsingin musiikkiopistossa laulua Abraham Ojanperän ja sävellystä Martin Wegeliuksen johdolla ja harjoitti musiikkiopintoja sen jälkeen useaan otteeseen Euroopassa Roomassa, Pietarissa, Wienissä, Dresdenissä, Pariisissa ja Münchenissä. Von Kothen toimi yksityisenä laulunopettajana 1901–1924 ja Helsingin musiikkiopiston laulunopettajana 1908–1924. Hän oli myös *[[Finsk Musikrevy]]* -lehden perustaja ja päätoimittaja 1905–1906, *[[Nya Pressen]]* -lehden musiikkikriitikko 1908 ja *Die Musik* -lehden avustaja 1910–1914. Taiteilijaeläke von Kothenille myönnettiin vuonna 1920.

## Taiteellinen tuotanto
Von Kothen sävelsi yksin- ja kuorolauluja, piano- ja orkesteriteoksia kuten muun muassa sinfonian, sekä kantaatteja. Hän konsertoi laulajana kotimaassa, Pietarissa, Berliinissä ja Pariisissa.** Von Kothen sävelsi vuonna 1919 Suomen armeijan kilpailua varten rukousmusiikin *Bevare Gud vårt fosterland*, joka lunastettiin Suomen puolustusvoimien omaisuudeksi ja jota käytetään edelleen armeijan hartaustilaisuuksissa ja kenttähartauksissa. Kappale on tunnettu nimellä "Kothenin hymni*"*. Sota-ajan radioidut sotilasiltahartaudet tekivät sen laajemminkin tunnetuksi. Nykyään se on myös sävelmänä Suomen evankelis-luterilaisen kirkon virsikirjan virressä nro 551, "Sinua, Kristus, kiitämme*"*.

### Sävellyksiä
Von Kothenin sävellyksiä ovat muun muassa seuraavat:
* sinfonia A-duuri, 1906
* sinfonia e-molli (I osa), 1908
* orkesterisarja näytelmään *Kristina Vasa* op. 16
* hymni
* useita kantaatteja
* yli 100 yksin- ja kuorolaulua, osin orkesterin säestyksellä
* noin 20 pianosävellystä, kuten surumarssi *Patria*, op. 1, 1900.

## Lähteet